Måske bliver det her langt, men jeg prøver at stille det op så man kan komme igennem det, for håber sådan på noget hjælp, jeg er et sted mellem opgivende og grædefærdig: Frieser 8 år, vallak, primært dressur, men også kørsel og skovtur. Pæn i bygning og muskulatur. For 3 år siden begyndte han at nægte at få tæppe på efter ridning, der var intet ved sadel pålægning eller ridning. Konstaterede at det var et dækkentryk, fik fri et stykke tid. Stadig et problem, vidste sig når man under ridning stod stille, ved at han rystede i huden omkring manken. Bed om efter sadlen. Ville især ikke have tøjlen liggende foran sadlen. Dyrlægen (også uddannet kiropraktor) konstaterer en skade i højre skulder og beordrer 6-24 måneders fri. Efter 6 måneder prøver vi igen, sammen reaktion. Efter 24 måneder prøver vi at gå igang med skridt ture, lidt kørsel. Hesten er glad og samarbejdsvillig, vil bare ikke have noget i sadellejet, gjord, seletøj, sadel eller andet. Gør man det alligevel forsvinder reaktionerne når han arbejder, så snart der er pause kommer det igen med rysten osv. Nu har han været ved anden dyrlæge 4 gange, 1 gang konstaterede dyrlægen blot at sadlen ikke passede (muligvis rigtig, men ikke hele sandheden da det jo ikke kun er den han reagerer på og han ikke har været redet i lang tid), næste gang er der anden dyrlæge ind over som også er kiropraktor, han konstaterer at han er låst især i lænden og bagerste del af ryggen. Ingen forandring efter behandling. Næste behandling reagerer hesten da han kommer til midt sadelleje og det gør tydeligt ondt, dyrlægen mener han får sat noget på plads. Jeg skal efter 5 dages pause påbegynde ridning, uanset om hesten reagerer, for han mener han skal igang nu. Første gang jeg red efter det var det som det plejer. Utilfreds med at få sadel på og med at få den spændt. Går pænt under rytter, vælter lidt ind i højre volte men arbejder velvilligt. 2 dage efter var det værre end nogensinde at få sadel på ham, endte med at tage den af i ridehuset og trække ham uden til underviser kom. Vi gav ham sadel på og han var utilfreds, nogenlunde som vanligt. Longerede ham og han gik velvilligt i skridt og trav, begge volter. Hoppede op og red ham let, gik fint, søgte ned og gik frem når han blev bedt om det. Ved stillestående pauser rystede han igen og bed en enkelt gang efter sadlen.. Det er så der vi er idag. Jeg skal over og (prøve på at) ride om lidt g dyrlægen ser jeg mandag når jeg skal afsted med den anden hest. Jeg føler bare stadig ikke vi har fundet (hele) forklaringen. Han er generet bare man lægger en snor hen over ryggen på ham, men han elsker at blive kløet, børste muflet der. Skal lige siges han ikke er typen der bare gør det for at tage @!#$, han har til dato ikke prøvet på at smide os af, bidt eller sparket efter os. Han smider tæpper osv af, men aldrig rytteren. Kom med nogle indput inden jeg bliver mere vanvittig end jeg er...
Jeg synes det lyder som om noget er helt galt, præcist som jeg også fornemmer du selv gør. Er hesten blevet røntgenfotograferet i ryggen? Anitta
jeg måske lige undervejs   Det er han og der var ingenting at se... Igår var han som han plejer, altså "bare" generet, ikke så voldsomt som i forgårs. Jeg har en fornemmelse af at der er noget i huden, hvis man lægger en hånd på ham bliver han generet, masserer man hårdt er det bare skønt. -minder mig lidt om hvis man har et myggestik eller sådan, hvis du/I forstår. En berøring er træls, kløe/gnubbe er dejligt og man glemmer det når man har noget at koncentrerer sig om, men kommer i tanken om det så snart man få ro.
Hmm, jeg læste engang om fænomenet "mankefistel." Dette opstår netop af en sadel eller dækkentykning, og er absolut ubehageligt for hesten. Prøv da at høre dyrlægen, om han har tænkt i dén retning? Mvh. Runa
Desværre kan jeg ikke finde den artikel, jeg læste i et fagblad, men her er et par links: Mvh. Runa
Hej. Hvad renser man/i sår med i dag? Her tænkes   på hudafskrabninger men dybe sår som efter en hovbyld ved ballen eller en tandbyld der kommer neden ud. Kværke sår.osv. Før i dage ( 15 år siden)fik jeg jod af dyrlægen og besked på at efterskylle med saltvand i såret, så ville det lukke af sig selv. Det virkede perfekt kan jeg huske og hesten var ikke ked af behandlingen. Men hvad gør man i dag, anbefales jod endnu? Tror jeg ville ty til sæbespånevand og saltvand men er det nok ? Hilsen Rikke
Jeg renser dybe sår med saltvand, som jeg selv blander. Mindre sår som bare skal renses gør jeg med klorhexidin shampoo, da det ikke behøver blive vasket af bagefter, fordi det ikke ætser på samme måde som sæbespåner kan gøre det, hvis det ikke kommer helt af.
Tak for svar, jeg er selv tilhænger af saltvandet. Hvilket blandings forhold bruger du når du blander selv. Jeg har brugt 1L kogt vand til 1 spsk salt? Hilsen Rikke
en neutral sæbe (bakteriedræbende), altså uden parfume og alt muligt andet halløj, og temperet vandhanevand, rigtigt fint at bruge en engangssprøjte til at spule med.(skyl efter med ren vand) Evt brug nogle engangsvaskeklude til at massere blidt med på såret/sårkanter. Disse ting er hvad jeg har lært via min uddannelse.
Hej Jeg søger lidt råd mængden af roeiller. De fylder jo helt vildt meget når de er opblødt, så er i tvivl om hvor meget jeg skal give. Det er tale om en vallak 8 år 160 i stang om nem at holde huld på:) Hvad giver i andre som fodre med dem? Hilsen Maria
jo noget af, hvad du iøvrigt fodrer med....  Jeg har en i samme kategori; han får ca. 700 g tørvægt om dagen, fordelt på 2 fodringer, men det er så også det eneste jeg fodrer med ud over wrap og tilskud. Det fylder da ganske rigtigt en del i opblødt tilstand, men består jo altså af min. 3/4 vand, og ryger ned på max. 10 min... FE (tørvægt) er på niveau med de fleste foderblandinger og havre - knap 1 pr. kg. Dorte
spiserørsforstoppelse. Har lige skrevet om mit forbrug...
jeg bruger 700-1000 gr fordelt på 2 gange fodring.. han kan godt spise det uden opblødning indtil de 700 gr.. Men når jeg gir 1 kg pr dg bløder jeg dem op med vand.. så elsker han dem.. så de bliver mere eller mindre altid blødt op..  Min har ingen problemer med roepiller.. men han tygger os sin mad.. kender flere som også bruger dem uden problemer.. jeg fodrer med roepiller, fiberpiller, vita/mineral og hø.. min får nu 500 gr af hver pr dg pga græsset udenfor.. han er os nem at holde huld på.. men 18 og 162cm.. 
3 liter (tør) til 4 haflingere fordelt på 2 måltider, men opblødte! Det giver en stor spandfuld, når de er opblødte  De får desuden 1 dl islændermüesli, 1 spsk salt, salvimin og en lille håndfuld lucerne pr. måltid. De kan bedre lide høet, men spiser det alle sammen 
skrive, at det er Speedibeet 
Hej Tak for svar:) han får tm raket og lucerne, 8 kg hø og plus hø og en lille smule græs på folden. Han er vokset op på roepiller plus vitaminer og elsker det;) Lige pt får han 200 g om dagen men kan måske godt sætte det lidt på:)
Jeg fodre med optil 1400 g. dagligt (3 måltider). Men det er altså også lillemanden, der bare bruger SÅ meget energi. De andre får 500-1000 g. dagligt over 2-3 måltider 
Lidt hjælp her - til evt andre som har prøvet det. Min veninde har den her super skønne og lækre Mini Shetter som desværre er meget ømtået foran pt. Hun er på skrump, men har allerede slanket sig helt utrolig meget og er blevet meget pæn at se på. Hun får vitaminer og hø at spise. Da hun både er ridepony og kørepony er det meget upraktisk at hun slet ikke kan gå på asfalten eller dårligt kan bevæge sig rundt på ridebanen fordi hun er så øm. Hun går faktisk på sålen   Smeden kan ikke tage mere af eller rette det mere op (han har været der) - men det jo synd hun går og smerter sig hver gang hun bare skridter. På græs er hun dog rengående og fin gående. Hvad ville i gøre? Boots - udelukket, eftersom ponyens hove er 7 cm og INGEN har boots i den str. De fåes ikke. Hvad så? Noget gaffetape og ligende? Har i nogle gode kreative idéer der kan prøves? Overvejer også sko fordi hun er så øm - men kan det nu fåes med så små sko ? Mmm.. Det ikke nemt.
det kan godt lade sig gøre at få sko til så små hove, men det kræver en smed der kan sit kram. Min gamle smed lavede selv skoene, til min lille shetlænderhingst.
... tape hovene med noget specialtape! Men det er nok omtrent lige så omkostningsfuld og tidsmæssigt krævende som at lægge sko på. Men prøv at høre Keppie herinde fra. En af mine veninder har gode erfaringer med det, da hendes hest sled dragterne uforholdsmæssigt meget og tapen gjorde lige præcis nok til at de kunne vokse ud 
I herning var jeg forbi hovfokuses stand og der faldt jeg i snak med en der viste mig billeder af de der miniheste, som det jo er blevet så populært at have og køre med. Men deres hove bliver jo også slidte og man kan ikke få boots i så små størrelser. Men en kvik amarikaner har fundet ud af at sko til Build a Bear bamser passer de små heste. Dem med snørrebånd er vist de bedste, og hvis man er lidt kvik så køber man fodboldmodellen, for der er ekstra plastikdutter nedenunder. Jeg så dem i vinduet i bamsebutikken i Fields og jeg mener at et par kostede 80,-. Så det var da værd at prøve om den ikke kunne klemmes ned i sådan et par. Michelle L - det så forresten vildt nuttet ud på de billeder hun viste mig
En dygtig smed kan sagtens lave sko til de små størrelser og det må være at foretrække, selvfølgelig skal den ikke gå og have ondt når den bruges 
7 nails er en "mellemting". Vil gerne have min over på dem igen, i stedet for sko, hun får store sømhuller om sommeren i "tørken", og taber derfor skoene, så det ville være bedre med dem. Hun sled netop sine hove aaalt for meget, og så var de knækket, pga. bund forholdene. Smeden kunne IKKE sætte sko på, og det blev værre og værre, hun var meget stejl, og næsten ingen hov tilbage. 6 uger med 7 nails, så var de 100% tiptop, med det samme var hun ikke så øm mere. Man kunne ikke se, hun havde haft et problem.
eller sko. Ud med hippie-ideerne når boots ikke lige er til at finde og hesten går på sålen! Alt andet er i min verden mishandling (!) (Jeg har selv en 3års der har haft rytter på en gang som er på 4 sko da han slider sine hove fuldkommen i smadder bare ved at gå på fold!)
på at den lige nu er forfangen, hvis den er øm selv på en ridebane. Kan den få fat i noget græs, evt langs hegnet eller nedbidt? Punkt 1 Stop ulykken: Jeg ville tage en dyrlæge ud og fjerne alle muligheder for at spise græs. shetlændere (og æsler for den sags skyld) er nogen tuffe små nogen der helst ikke viser smerter og de er noget så disponerede for forfangenhed. Punkt 2 Den skal beskyttes mod smerte og nej der er ikke boots til de små. BROK jer til bootsfremstillerne, I er en stor brugergruppe. Find en god smed, der kan lave nogen sko til den og give den pakning på. Men start ved punkt 1 please... Ja hoofwear findes, men desværre yder det ikke nok beskyttelse til en forfangen hest og de slides ret hurtigt hvis de ikke kun er til foldbrug.
Vi har idag sat noget gaffetape på hendes hov med sådan nogle stykker liggeunderlag under som vi har klippet til, så det passer hendes hove. Det virkede   Hun er fint gående igen. Nu kommer hun til at selvfølgelig holde pause med dem på og gå og slappe af indtil hun er finere igen og ikke går på sålen mere. Hoven skal lige vokse lidt mere nu. Så hjemmelaver min veninde nogle gummisko til ponysko - og så får hun dem på når hun skal lave noget igen. Ærgeligt de ikke laver boots til så små ponyer. Det havde været perfekt jo